armvectores/hy_wikipedia_2023 huggingface dataset:
(567) Էլևթերիա

(567) Էլևթերիա (անգլ.՝ Eleutheria), աստերոիդ աստերոիդների հիմնական գոտում։ Հայտնաբերվել է 1905 թվականի մայիսի 28-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 3,129744 ա. մ., առավելագույնը մոտենում է 2,8345 ա. մ. հեռավորության վրա և հեռանում 3,425 ա. մ.։ Արեգակի շուրջ մեկ ամբողջական պտույտ է կատարում 2022,37 երկրային օրվա ընթացքում, իր ուղեծրով շարժվելով միջինում 0,178009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,27° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(567) Էլևթերիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լասե Կրիստենսեն

Լասե Վիգեն Կրիստենսեն (դան․՝ Lasse Vigen Christensen; օգոստոսի 15, 1994(1994-08-15), Էսբյերգ, Ribe County, Դանիա), դանիացի ֆուտբոլիստ, դանիական Բրոնդբյու ակումբի կիսապաշտպան։


== Ակումբային կարիերա ==
Լասե Վիգեն Կրիստենսենը դանիական Էսբերգ, Միդտյուլան և անգլիական «Ֆուլհեմ» ակումբների սան է, նա  իր պրոֆեսիոնալ կարիերան սկսել է Ֆուլհեմում։ 2014 թվականի հունվարի 4-ին Անգլիայի գավաթի խաղարկության «Նորվիչ Սիթիի» դեմ խաղում նա կատարեց իր դեբյուտը «Սպիտակների» կազմում։ Օգոստոսի 16-ին «Միլուելի» դեմ խաղում Լասն կատարեց իր դեբյուտը Չեմպիոնշիպում։  Հոկտեմբերի 1-ին Բոլթոն Ուոնդերսերի դեմ խաղում նա խփեց իր առաջին գոլը Ֆուլհեմի կազմում։
2017 թվականի սկզբին Կրիստենսենը վարձավճարով տեղափոխվում է «Բիրթոն Ալբիոն»։ Հունվարի 28-ին «Քուինս Պարկ Ռեյնջերսի» դեմ խաղում նա կատարեց իր նորամուտը նոր ակումբի կազմում։
2017 թվականի ամռանը Լասեն վերադարձավ իր հայրենիք, «Բրոնդբյու» հետ կնքելով պայմանագիր չորս տարի ժամկետով։ Հուլիսի 23-ին «Նորշելլանի» դեմ խաղում նա կատարեց իր դեբյուտը դանիական Սուպերլիգայում։ Նույն հանդիպման ժամանակ Կրիստենսենը խփել է իր առաջին գոլը Բրոնդբյուի կազմում։ Հուլիսի 30-ին «Լյունգբիի» դեմ խաղում Լասեն ձևակերպել է հեթ-տրիկ։


== Միջազգային կարիերա ==
2011 թվականին Դանիայի երիտասարդական հավաքականի կազմում Լասեն մասնակցեց Մեքսիկայում կայացած Աշխարհի երիտասարդական գավաթի խաղարկությանը։ Առաջնության ընթացքում նա մասնակցել է Բրազիլիայի,Կոտ-դ’Իվուարի և Ավստրալիայի երիտասարդական հավաքականների դեմ խաղերին։
2015 թվականին Դանիայի երիտասարդական հավաքականի կազմում Կրիստենսեն մասնակցեց Չեխիայում կայացած Եվրոպայի երիտասարդական առաջնությանը։ Առաջնության ընթացքում նա մասանակցել է Չեխիայի, Սերբիայի, Գերմանիայի և Շվեդիայի երիտասարդական հավաքականների դեմ խաղերին։
2017 թվականին Դանիայի երիտասարդական հավաքականի կազմում, Կրիստենսենը մասնակցեց Լեհաստանում կայացած Եվրոպայի երիտասարդական առաջնությանը։ Առաջնության ընթացքում նա մասնակցեց Իտալիայի, Գերմանիայի և Չեխիայի երիտասարդական հավաքականների դեմ խաղերին։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на sports.ru
Danish national team profile
Fulham F.C. profile
Բրեզիմո

Բրեզիմո (իտալերեն՝ Bresimo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 264 մարդ (2008), բնակչության խտություն՝ 6 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 38020։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 539060


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սյաբոր Վիսկա

Սյաբոր Վիսկա (ռուս.՝ Сябор Виска), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սոյմա գետի աջ ափին՝ 93 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083247
Կոդը ըստ հիդրոլոգիական հետազոտության (ՌԴ) — 103008324
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բարեջո

Բարեջո  (իտալերեն՝ Bareggio), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 16264 մարդ (2004 թվականի տվյալներով)։ Բնակչության խտությունը կազմում է 1432 մարդ/կմ²։ Տարածքը 11 կմ² է։ Էլեկտրոնային փոստ՝ 20010։ Հեռախոսային կոդ՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Շանիդար

Շանիդար, քարեդարյան հնավայր-քարայր Հայկական լեռնաշխարհի հարավարևելյան մասում, Տավրոս և Զագրոս լեռնաշղթաների միացման վայրում, Մեծ Զավ գետի վերին հոսանքի շրջանում (Ռևանդուզ քաղաքից 80 կմ հյուսիսարևմուտք)։
1951-1960 թվականներին պեղել է Կոլումբիայի (ԱՄՆ) համալսարանի արշավսախումբը։ Քարայրի առավելագույն բարձրությունը 8 մետր է, երկարությունը՝ 40 մետր, լայնությունը 4 մինչե 53, մուտքի լայնությունը՝ 25 մետր։ 14 մետր հաստությամբ նստվածքներն ընդգրկում են 4 մշակութային շերտ, վերին երկուսը վերաբերում են Էպիպալեոլիթին, նեոլիթին, ինչպես նաե հետագա մշակութային փուլերի, երրորդը (բարրադոսյան պալեոլիթյան մշակույթ) ունի 28—26 հազար, իսկ չորրորդը (պատկանում է մուստիերյան մշակույթին)՝ 100—40 հազար տարվա հնություն։ Ամերիկյան արշավախմբի պեղումների ժամանակ քարայրի ներկայիս մակերեսից 8 մ խորությամբ հայտնաբերվել է վյուրմյան վաղ սառցակալման շրջանի ստալագմիտային կեղև, որը գոյություն է ունեցել մոտավորապես 65,000 տարի առաջ։
Այդ շերտում բացվել է նեանդերթալյան երեխայի կմախք և քարե չորս ծայրապանակ, որոնք հիշեցնում են Քարմել լեռան քարայրի գործիքները։ Քարայրի տարբեր շերտերում գտնվել է պեղածո մարդկանց 6 կմախք, որոնց գոյության հարատևությունը հասնում է 20,000 տարվա՝ 65-60,000-ից մինչև 40-35,000 թվականներ։ Դրանք եղել են հորդաներով ապրող նեանդերթալյան մարդիկ, որոնք լիովին տիրապետել են կրակին և զբաղվել որսորդությամբ։ Այդ մասին են վկայում քարայրում հայտնաբերված կենդանական ոսկորները և օջախների մնացորդները։
Շանիդարը արժեքավոր է հատկապես հնէամարդաբանական հայտնագործություններով ստորին շերտում հայտնաբերվել են նեանդերթալյան մարդկանց (7 մեծահասակ և 2 երեխա) ոսկրային մնացորդներ։ Շանիդարի բնակիչները մարդաբանորեն առավել մոտ են դասական նեանդերթալյան մարդկանց։ Քարայրից 4 կիլոմետր հարավ գտնվում է մ․թ․ա․ մոտ 10-րդ հազարամյակին պատկանող Զավի-Չեմի-Շանիդար հնավայրը՝ մոտ 5 հեկտար տարածքով և 2 մետր առավելագույն հաստատությամբ մշակութային շերտով։ Այնտեղ բացվել են կլորավուն հատակագծով բնակարանների գլաքարե հիմքեր, հայտնաբերվել բուսական մթերքների մշակման և հավաքչության գործիքներ (կայծքար, ոսկոր)։
Գաբրիել Դել'Օտտո

Գաբրիել Դել'Օտտո (իտալերեն՝ Gabriele Dell’Otto, դեկտեմբերի 20, 1973(1973-12-20), Հռոմ, Իտալիա), իտալացի պատկերազարդող և հեղինակ, որի աշխատանքները հրապարակվել են մի շարք երկրների գիտական պատկերազարդումներու, օրացույցներում, վիմագրություններում, գրքերում, գունավոր գրաֆիկական թղթապանակներում և ամսագրերի շապիկներում ու տեսախաղերում։


== Երիտասարդություն ==
Դել'Օտտոն ծնվել է 1973 թվականի դեկտեմբերի 20-ին, Իտալիայում։ Ստացել է ստեղծագործական հասունության վկայական և գրանցված է Դիզայնի եվրոպական ինստիտուտում։


== Կարիերա ==
1998 թվականին Դել'Օտտոն սկսել է համագործակցել Marvel Comics-ի եվրոպական ստորաբաժանման հետ՝ արտադրելով շապիկներ, պաստառներ և վիմագրություններ Իտալիայի, Ֆրանսիայի և Գերմանիայի համար։ Գերմանիայում նա սկսել է համագործակցել DC Comics-ի և այլ հրատարակչությունների հետ, ինչպիսիք են IPP-ը, Egmont Ehapa-ն և MG Publishing-ը։ Ընդամենը հինգ տարվա ընթացքում զգալի թվով աշխատանքներ է իրականացրել` իր աշխատանքի այնպիսի աջակիցների ու տարածողների աջակցության շնորհիվ, ինչպիսիք են Թոնի Վերդինին (Պանինի Գերմանիա), Ժան Սեբաստիան Դալլաինը և Պիեռ Ռեբոտոնը (Պանինի Ֆրանսիա)։
2002-2003 թվականներին իտալական Կարաբինները վարձել են նրան` իրենց պատմական օրացույցի պատկերների մշակման համար։
2002 թվականին նրա աշխատանքը ցուցադրվել է Marvel Comics-ի գլխավոր խմբագիր Ջո Քեսադային, ով նրան նշանակել է Բրայան Բենդիսի կողմից գրված «Գաղտնի պատերազմ» մինի շարքի նկարիչ։
2006 թվականին նա պատկերազարդել է Marvel: Marvel: Ultimate Alliance տեսախաղի իտալական տարբերակի շապիկն ու գովազդային կերպարները։  
2006-2007 թվականներին Դել'Օտտոն ստեղծել է Annihilation մինի շարքի շապիկները, որտեղ կային Marvel Տիեզերքի տիեզերական կերպարները։ 2007 թվականի մայիսին նա հրատարակել է «Հեքիաթներ» պատկերազարդ գիրքը։
2009 թվականին եղել է Քրեյգ Քայլի և Քրիստոֆեր Յոստի կողմից գրված Sex and Violence մինի շարքի նկարիչը։


== Ծանոթագրություններ ==
Zeichnungen des Patienten O. T.

Zeichnungen des Patienten O. T. (Պացիենտ Օ. Թ.-ի գծանկարները) գերմանական Einstürzende Neubauten ինդուստրալ խմբի երկրորդ ստուդիական ալբոմն է։ Այն թողարկվել է 1983 թ.: Ալբոմի անվանումը հիմնված է ավստրիացի նկարիչ Օսվալդ Չիրթների (Oswald Tschirtner, նույն ինքը` O. T.) պատմության վրա, ով մասնակցել էր Ստալինգրադի ճակատամարտին և խելագարվել էր Ֆրանսիայում ռազմագերիների ճամբար ընկնելուց հետո։ Նա հոգեբուժարան տեղափոխվելուց հետո յուրօրինակ գծանկարներ էր անում։


== Վերլուծություն ==
Խմբի առաջին` Kollaps ալբոմի համեմատ այս ալբոմում օգտագործվել են ավելի շատ եղանակներ և ձայներ։ Einstürzende Neubauten խումբը հայտնի է իր երգերում շրխկոցների, չխկոցների, դմբդմբոցների և ցանկացած աղմկոտ իրերից ստացվող ձայների օգտագործումով։
Բացի մետաղական թխթխկոցը, որով հագեցած է ալբոմը, խումբն օգտագործում է նաև պատրաստի ձայներ (հեռախոսազրույզի և Համբուրգի ձկնաշուկայի ձայնագրությունները), սեմփլինգ (Սայաթ-Նովայի «Դուն էն գլխեն իմաստուն իս» երգի հատվածն Armenia երգում)։ Բաս կիթառի կատարումը հանճարեղ է, սակայն այն ավելի շուտ օգտագործվում է որպես ձայնային շինանյութ, այլ ոչ որպես երաժշտական հիմք։
Armenia երգն օգտագործվել է որպես սաունդթրեք Մայքլ Մանի Տապ և Յուրայինը ֆիլմերում։


== Երգացանկը ==
Vanadium-I-Ching (Վանադիումագուշակություն) – 4:54
 Hospitalistische Kinder / Engel Der Vernichtung (Հոսպիտալացված երեխաներ/Ավերածության հրեշտակ)– 5:09
Abfackeln! (Վառե՛լ-մոխրացնե՛լ) – 3:32
Neun Arme (Ինը ձեռք) – 2:34
Herde (Նախիրներ) – 1:24
Merle (Die Elektrik) (Մերլե (Էլեկտրականություն)) – 2:20
Zeichnungen Des Patienten O.T. (Պացիենտ Օ. Թ.-ի գծանկարները) – 3:23
Finger Und Zähne (Մատներ և ատամներ) – 0:17
Falschgeld (Կեղծ փող) – 2:42
Styropor (Փրփրապլաստ) - 2:24
Armenia – 4:57
Die Genaue Zeit (Ճիշտ ժամանակը) – 7:06


=== Հավելյալ երգեր ===
Որոշ ձայներիզներ և սեղմասկավառակներ պարունակում են այս երգերից մեկը կամ մի քանիսը

 Der Herrscher Und Der Sieger (Իշխողը և հաղթողը) – 3:32 (կենդանի ձայնագրություն)
Affenroulette (Կապկառուլետ)– 2:59 (կենդանի ձայնագրություն)
Durstiges Tier (Ծարավ կենդանի) – 6:28 (1982 սինգլ)
DNS-Wasserturm (ԴՆԹ-ջրաշտարակ) – 6:27
Wardrobe (Զգեստապահարան) – 2:40
Blutvergiftung (Արյան թունավորում) – 1:50


== Մասնակիցներ ==
Բլիքսա Բառգելդ – վոկալ, կիթառ ևն
Մարկ Խունգ – բաս, բեքվոկալ ևն
Ն. Ու. Ունռուհ – հարվածայիններ, բեքվոկալ ևն
FM Այնհայթ – հարվածայիններ, բեքվոկալ ևն
Ալեքսանդր Հաքե – ձայնագրությունները, հարվածայիններ, «ծարավ կենդանի» ևն
Ջոն Քեֆրի – ինժեներ
Բեաթե Բառթել – Falschgeld-ի բասը


== Ծանոթագրություններ ==
Լենինի պողոտա (Նիժնի Տագիլ)

Լենինի պողոտա (ռուս.՝ Проспект имени Ленина), պողոտա Նիժնի Տագիլի լենինսկի շրջանում։ Գտնվում է քաղաքի կենտրոնում։ Սկսվում է Օստրովսկու փողոցից (Պատմա-գավառագիտական թանգարան) մինչև Սադովայա փողոց («Էրա» կենցաղի տուն)։
Փողոցում են գտնվում «Լեռնագործարանային Ուրալ» նիժնիտագիլյան թանգարան-արգելոցը, Դ. Մամին-Սիբիրյակի անվան դրամատիկական թատրոնը, Նիժնի Տագիլի տիկնիկային թատրոնը, КДК «Սովրեմեննիկ», քաղաքի վարչական հաստատությունները, ինչպես նաև բազմաթիվ խանութներ և բանկեր։ Ձևավորվել է 1928 թվականին երկու փողոցների՝ Ալեքսանդրովսկայա (Լենինի փողոց 1928 թ., Պատմա-գավառագիտական թանգարանից մինչև Թատերական հրապարակ) և Սադինսկայա (Թատերական հրապարակից մինչև «Էրա» կենցաղի տուն) միաձուլման արդյունքում։
Պողոտան կառուցվել է 1948-1958 թվականներին `ըստ լենինգրադցի ճարտարապետներ Յա. Սվիրսկու, Գ. Թիմի և Ն. Կոգանի նախագծերի։ Լենինի պողոտայում բնակելի շենքերի այս համալիրը ճանաչվել է որպես ճարտարապետական հուշարձան։ Բացի այդ, պողոտայում պահպանվել են մի շարք պատմական օբյեկտներ (Նպարեղենի խանութ, Հասարակական սպառողների տուն, վաճառականների տներ, ընդհանուր առմամբ 15 օբյեկտ), որոնք նույնպես ճանաչվել են որպես պատմության և ճարտարապետության հուշարձաններ։
Հատվող փողոցներ՝

Օստրովսկու փողոց
Օգարկովի փողոց
Կրասնոարմեյսկայա փողոց
Պերվոմայսկայա փողոց
Պարխոմենկո փողոց
Վյազովսկայա փողոց
Խաղաղության պողոտա
Հոկտեմբերյան հեղափոխության փողոց
Սադովայա փողոցՊողոտան քաղաքի գլխավոր փողոցն է։ Պողոտայում է գտնվում Թատերական հրապարակը՝ քաղաքի գլխավոր հրապարակը, քաղաքային միջոցառումների և տոնակատարությունների անցկացման հիմնական վայրը։
Լենինի պողոտայի և Օստրովսկու փողոցի խաչմերուկում է գտնվում Վլադիմիր Լենինի հուշարձանը, Ուրալում և ԽՍՀՄ-ում առաջնորդի առաջին հուշարձաններից մեկը։
Լենինի պողոտայի և Պարխոմենկո փողոցի խաչմերուկում է գտնվում Ռուսաստանում առաջին լոկոմոտիվի նախագծողներ Եֆիմ Ալեքսանդրովիչ Չերեպանովի և Միրոն Եֆիմովիչի  հուշարձանը, որը տեղադրվել է 1956 թվականին և հանդիսանում է  դաշնային նշանակության հուշարձան։
Պողոտայով անցնում է մեծ թվով հասարակական տրանսպորտ`ավտոբուս, տրամվայ, երթուղային տաքսիներ։


== Ծանոթագրություններ ==
(7254) Կուրատանի

(7254) Կուրատանի (անգլ.՝ Kuratani), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,1571 ա. մ., առավելագույնը մոտենում է 1,7126 ա. մ. հեռավորության վրա և հեռանում 2,6016 ա. մ.։ Արեգակի շուրջ մեկ ամբողջական պտույտ է կատարում 1157,19 երկրային օրվա ընթացքում, իր ուղեծրով շարժվելով միջինում 0,311099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7254) Կուրատանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մագենտո

Մագենտո (անգլ.՝ Magento), ինտերնետ-խանութների կառավարման բաց կոդով համակարգ, որը գրված է PHP լեզվով։ Հարթակը ստեղծել է Կալիֆորնիայի Կալվեր Սիթի քաղաքում գտնվող ամերիկյան «Varien Inc» ընկերությունը։
Varien-ն առաջին անգամ հարթակը թողարկել է 2008 թվականի մարտի 31-ին։ Համաձայն aheadWorks հետազոտական ընկերության, Մագենտոն 2015 թվականին եղել է էլեկտրոնային խանութների կառավարման ամենատարածված համակարգը։


== Պատմություն ==
Մագենտոյի պաշտոնական մշակումները սկսել են 2007 թվականի սկզբներին։ Յոթ ամիս հետո, 2007 թվականի օգոստոսի 31-ին թողարկվեց համակարգի առաջին թեստային տարբերակը։


== Տես նաև ==
ՎորդՊրես


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Օգտագործեք Magento Եթե Դուք լուրջ էիք էլեկտրոնային առեւտրի մասին (անգլ.)
Կարեն Թամազյան

Կարեն Ռազմիկի Թամազյան (սեպտեմբերի 30, 1973(1973-09-30), Կիրովական, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1991-1996 թթ. - սովորել և ավարտել է Երևանի ժողովրդական տնտեսության ինստիտուտը։
1996-1999 թթ. - սովորել և ավարտել է Տնտեսագիտական հետազոտությունների ինստիտուտի ասպիրանտուրան։
2006-2008 թթ. - սովորել և ավարտել է Երևանի Հյուսիսային համալսարանը։


== Աշխատանքային գործունեություն ==
1990 թ. - աշխատել է Կիրովականի «Ավտոմոտիկա» գործարանում որպես էլեկտրական սարքերի հավաքողի աշակերտ, ապա՝ էլեկտրական սարքերի 1-ին կարգի հավաքող։
1995 թ. - ՀՀ Գերագույն խորհրդի սոցիալ-տնտեսական բաժնի ավագ խորհրդատու։
1996 թ. - Երևանի քաղաքապետարանի ֆինանսական բաժնի առաջին կարգի մասնագետ։
1996-1998 թթ. - ՀՀ ֆինանսների և էկոնոմիկայի նախարարի առաջին տեղակալ-գլխավոր գանձապետի գլխավոր խորհրդական։
1998-1999 թթ. - ՀՀ ֆինանսների և էկոնոմիկայի նախարարի առաջին տեղակալի օգնական։
1999 թ. - ՀՀ ֆինանսների և էկոնոմիկայի նախարարության աշխատակազմի տրանսպորտի, կապի և ճանապարհային տնտեսության ծրագրերի վարչության պետի տեղակալ։
1999-2002 թթ. - ՀՀ ֆինանսների և էկոնոմիկայի նախարարության աշխատակազմի վիճակախաղերի և խաղային գործի կարգավորման վարչության պետի տեղակալ-բաժնի պետ։
2002 թ. - ՀՀ ֆինանսների և էկոնոմիկայի նախարարության աշխատակազմի վիճակախաղերի և խաղային գործի կարգավորման վարչության պետի տեղակալ։
2002 թ. - ՀՀ ֆինանսների և էկոնոմիկայի նախարարության աշխատակազմի ֆինանսական շուկայի զարգացման և արժութային կարգավորման բաժնի պետ։
2002-2008 թթ. - ՀՀ ֆինանսների և էկոնոմիկայի նախարարության աշխատակազմի ֆինանսական շուկայի զարգացման և արժութային կարգավորման վարչության պետ։
2007-2008 թթ. - Հայաստանի պետական տնտեսագիտական համալսարանի դասախոս։
2007-2008 թթ. - «Գլաձոր» կառավարման համալսարանի դասախոս։
2008-2011 թթ. - ՀՀ ֆինանսների նախարարության ֆինանսական շուկայի զարգացման վարչության պետ։
2011-2013 թթ. - ՀՀ ֆինանսների նախարարության լիցենզավորման գործակալության պետ։
2013 թ. մայիս-սեպտեմբեր ամիսներին եղել է ՀՀ ֆինանսների նախարարության աշխատակազմի ղեկավարի պաշտոնակատար։
2013 թ. սեպտեմբերի 5-ին ՀՀ կառավարության որոշմամբ նշանակվել է Հայաստանի Հանրապետության ֆինանսների նախարարության աշխատակազմի ղեկավար։
2014 թ. մայիսի 29-ին ՀՀ կառավարության որոշմամբ ազատվել է Հայաստանի Հանրապետության ֆինանսների նախարարության աշխատակազմի ղեկավարի պաշտոնից՝ մարմնի վերակազմակերպման և կառուցվածքային փոփոխության հետևանքով քաղաքացիական ծառայության պաշտոնների անվանացանկում առաջացած նոր պաշտոններում 15-օրյա ժամկետում նշասնակում չկատարելու համար։
2016 թվականին ՀՀ վարչապետի 937-Ա որոշմամբ նշանակվել է ՀՀ ֆինանսների նախարարի տեղակալ։Ամուսնացած է։ Տիրապետում է ռուսերեն և անգլերեն լեզուներին։


== Ծանոթագրություններ ==
Բատրես ամրոց

Բատրես ամրոց (իսպ.՝ Castillo de Batres), ամրոց-պալատ Տոլեդո պրովինցիայի սահմանին՝ Բատրես քաղաքում, Իսպանիա։ Կառուցվել է Վերածննդի դարաշրջանում և այսօր էլ գտնվում է շատ լավ վիճակում, գրեթե անվնաս։


== Պատմություն ==
Ամրոցը կառուցվել է 15-16-րդ դարերում և պատմականորեն կապված է Բատրես իշխանների հետ, ովքեր կառույցն օգտագործում էին որպես նստավայր։ Ամրոցի հայտնի բնակիչներից մեկը պոետ Գարսիլասո դե լա Վեգան էր Տոլեդոյից (1501 կամ 1503-1536), ով իր Բատրես իշխանի տիտղոսը ժառանգել էր մորից՝ Սանչա դե Գուսմանից։
Սեփականությունն այնուհետև անցավ Օնյատե կոմսերին, որից հետո՝ Ռիսկալ մարկիզներին։ 1570-ական թվականներին ամրոցը ձեռք է բերել ճարտարապետ Լուիս Մորենո դե Կալա ի Տոռեսը, ով նախաձեռնեց կառույցի վերականգնողական աշխատանքները։


== Արտաքին հղումներ ==
Տեղեկություն և նկարներ Բատրես ամրոցի մասին Բատրես մունիցիպալիտետի կայում
Բատրես ամրոցի մասին www.castillosnet.org կայքում
Բատրես ամրոցի գտնվելու վայրը Google Maps-ի վրա
Իշայա Բաքո

Իշայա Բաքո (անգլ.՝ Ishaya Bako, դեկտեմբերի 30, 1986(1986-12-30), Կադունա, Նիգերիա), նիգերիացի կինոռեժիսոր և սցենարիստ։


== Կենսագրություն ==
Ծնվել է 1986 թվականի դեկտեմբերի 30-ին, նիգերիական Կադունա  քաղաքում, որը լքել է երիտասարդ տարիքում՝ Լոնդոնի կինոդպրոցում սովորելու նպատակով։ Ներկայումս ապրում է Աբուջայում՝ Նիգերիայի դաշնային մայրաքաղաքային շրջանում։


== Գործունեություն ==
Դեռևս Լոնդոնի կինոդպրոցում սովորելու տարիներին Բաքոն ըստ իր իսկ գրած սցենարի նկարահանել է «Հյուսքեր՝ ճաղատ գլխին» («Braids on a Bald Head») վավերագրական կինոնկարը, որը աֆրիկյան կինոակադեմիայի 8-րդ մրցանակաբաշխությունում նվաճել է լավագույն կարճամետրաժ ֆիլմի համար սահմանված մրցանակը։ Այդ ժամանակից ի վեր նա համարվում է իր սերնդի նորահայտ, արտահայտիչ ձայնը, անդամագրվել է Համաշխարհային տնտեսական ֆորումի նախաձեռնությամբ մի խումբ ընտրյալ ձեռներեց երիտասարդներով  կազմավորված  Global Shapers խմբակին։
Բաքոյի Fuelling Poverty վավերագրական կինոնկարում տեքստը կարդում է գրականության Նոբելյան մրցանակի դափնեկիր աֆրիկացի նշանավոր գրող Վոլե Շոյինկան։ Նրա հեղինակած ֆիլմերից The Royal Hibiscus Hotel-ը ցուցադրվել է Տորոնտոյի 2017 թվականի միջազգային կինոփառատոնում։ 
Իշայա Բաքոն  «Առյուծասիրտը» (Lionheart (2018) գեղարվեստական կինոնկարի սցենարիստներից է։


== Ծանոթագրություններ ==
Էմերտինգ

Էմերտինգ  (գերմ.՝ Emmerting), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Ալտյոտինգ շրջանի կազմում։ Բնակչությունը կազմում է 11 4138 մարդ (ըստ 2010 թվականի դեկտեմբերի 31-ի) Տարածքը կազմում է 14,08 կմ²։ Պաշտոնական կոդ՝ 09 7 71 114։


== Ծանոթագրություններ ==


== Արտաքին հղումներ ==
Պաշտոնական էջ
Գարիբաշևո

Գարիբաշևո (ռուս.՝ Гарибашево, բաշկիրերեն՝ Гәрәбаш), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 523 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորվարա

Կորվարա  (իտալերեն՝ Corvara), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 289 մարդ, բնակչության խտությունը կազմում է 22 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 65020, հեռախոսային կոդ՝ 085:
Կորվարա կոմունան սահմանակից է Բրիտոլիին, Բուսի սուլ Տիրինոին, Կապեստրանոին, Պեսկոսանսոնեսկոին, Պիետրանիկոյին։
Պեդրո Արմենդարիս

Պեդրո Արմենդարիս (իսպ.՝ Pedro Armendáriz, իծնե Պեդրո Գրեգորիո Արմենդարիս Հաստինգս (իսպ.՝ Pedro Gregorio Armendáriz Hastings), մայիսի 9, 1912(1912-05-09), Մեխիկո, Մեքսիկայի Միացյալ Նահանգներ - հունիսի 18, 1963(1963-06-18), , Լոս Անջելես, ԱՄՆ), մեքսիկացի դերասան։


== Կենսագրություն ==
Պեդրո Արմենդարիսը ծնվել է Մեքսիկայում մեքսիկացու և անգլիացու ընտանիքում։ Երբ դեռ երեխա էր, ընտանիքը տեղափոխվեց Տեխաս, որտեղ էլ անցավ իր մանկությունը։ Կրթությունը ստացել է Կալիֆորնիայի պոլիտեխնիկական համալսարանում, որն ավարտել է ինժեների մասնագիտությամբ։ Ավարտելուց հետո վերադարձել է Մեքսիկա, որտեղ որոշ ժամանակ աշխատել է երկաթուղում, ինչպես նաև որպես զբոսավար և լրագրող «México Real» թերթի համար։
Ֆիլմում նա հայտնվել է պատահական՝ նա ամերիկացի զբոսաշրջիկների համար կարդում էր Համլետից հատված և նրան նկատեց ռեժիսոր Միգել Սակարիասը։
Նրա առաջնելույթը տեղի է ունեցել 1935 թվականին Մեքսիկայում։ Ապագայում Արմենդերիսը շատ է նկարահանվել իր հայրենիքում, ինչպես նաև Ֆրանսիայում, Իտալիայում և Մեծ Բրիտանիայում։ Դերասանը երկու անգամ դարձել է «Արիել» ազգային մեքսիկական մրցույթի դափնեկիր՝ «Մարգարիտ» (1947) և «Խենթ Սոլեդադ» (1952) ֆիլմերում նկարահանվելու համար։ 1940-ականների վերջերին Արմենդարիսը հայտնվում է Հոլիվուդում, որտեղ դառնում է Ջոն Ֆորդի սիրելի դերասաններից մեկը։
1954 թվականին Արմենդարիսը նկարահանվում է Հովարդ Հյուզի «Նվաճողը» ֆիլմում, որի նկարահանումները տեղի են ունեցել Յուտա նահանգում, հրաձգարանի մոտակայքում, որտեղ ԱՄՆ-ի իշխանությունները անց էին կացնում միջուկային զենքի փորձարկում։ Արդյունքում վերջին տարիներին 220 մարդուց 91-ի մոտ ախտորոշվեց քաղցկեղ, և նրանցից 46-ի համար դա դարձավ մահվան պատճառ։ Արմենդարիսը նույնպես չխուսափեց մահից։ Միևնույն ժամանակ
նկարահանվեց Ջեյմս Բոնդի մասին «Սիրով Ռուսաստանից» երկրորդ ֆիլմում։ Երբ նկարահանման հրապարակում իմացան նրա մահվան մասին, նրա մասնակցությամբ բոլոր դրվագների նկարահանումներն ավարտեցին մի քանի օրում։ Չնայած դրան, որոշ եզրափակիչ դրվագներ այդպես էլ չհաջողվեց նկարահանել և այդ ժամանակ
որպես Արմենդարիսի կրկնօրինակող հանդես եկավ ռեժիսոր Թերենս Յանգը։ 1963 թվականի հունիսի 18-ին չկարողանալով դիմանալ ցավին, Պեդրո Արմենդարիսն ինքնասպան եղավ՝ ատրճանակով կրակելով սրտին, որը նա աննկատելիորեն իր հետ տարել էր հիվանդանոց։
Նրա որդին՝ Պեդրո Արմենդարիս կրտսերը (1940–2011), նույնպես դերասան է դարձել։


== Ֆիլմագրություն ==
1943 — Մարիա Կանդելարիա / María Candelaria — Լորենսո Ռաֆայել
1947 — Մարգարիտը / La perla — Ֆիլմ
1947 — Փախստականը / The Fugitive — Ոստիկանության լեյտենանտ
1948 — Ֆորտ Ապաչի / Fort Apache — Սերժանտ Բոֆոր
1948 — Երեք կնքահայր / 3 Godfathers — Պեդրո Փիթ» Ռոկա Ֆուերտե
1949 — Մենք օտար էինք / We Were Strangers — Արմանդո Արետե
1953 — Գազանը / El bruto — Պեդրո
1963 — Սիրով Ռուսաստանից / From Russia with Love — Ալի Քերիմ Բեյ


== Ծանոթագրություններ ==


== Արտաքին հղումներ ==
Педро Армендарис (անգլ.) Internet Movie Database կայքում
Գուարանի դի Գոյաս

Գուարանի դի Գոյաս (պորտ.՝ Guarani de Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի արևելյան մարզում։ Մտնում է Վան դու Պարանան գավառի կազմի մեջ։ Բնակչությունը կազմում է 3 988 մարդ՝ 2006 թվականի տվյալներով։ Գրավում է 1 229,122 կմ2 տարածք։ Բնակչության խտությունը՝ 3.2 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 17 947 018,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 168,88 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,632 (տվյալները՝ ՄԱԿ-ի զարգացման ծրագրի)
Թել-Էլ-Թանթարի

Թել-Էլ-Թանթարի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(7553) Բույե

(7553) Բույե (անգլ.՝ Buie), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,390197 ա. մ., առավելագույնը մոտենում է 2,0369 ա. մ. հեռավորության վրա և հեռանում 2,7435 ա. մ.։ Արեգակի շուրջ մեկ ամբողջական պտույտ է կատարում 1349,74 երկրային օրվա ընթացքում, իր ուղեծրով շարժվելով միջինում 0,266719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7553) Բույե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պայե

Պայե (ֆր.՝ Paillé), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սոժոն կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17271։


== Բնակչություն ==
Համայնքի բնակչությունը 2010 թվականին կազմում էր 336 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պայեի վիճակագրության ազգային ինստիտուտ (ֆր.)
Ֆրանչեսկո Կրիսպի

Ֆրանչեսկո Կրիսպի (իտալերեն՝ Francesco Crispi, հոկտեմբերի 4, 1818(1818-10-04), Ռիբերա, Երկու Սիցիլիաների թագավորություն - օգոստոսի 11, 1901(1901-08-11), Նեապոլ, Իտալիայի թագավորություն), իտալացի պետական գործիչ, փաստաբան։ 1848-49 թվականներիհեղափոխության մասնակից և Ջուզեպպե Գարիբալդիի համախոհ։
Իտալիայի միավորումից հետո եղել է միապետության ջատագով, 1887-91 և 1893-1896 թվականներին եղել է երկրի վարչապետը։ Ձգտել է ամրապնդել Իտալիայի կապերը Եռյակ միության մյուս անդամների հետ։ Իտալիան սկսել է գաղութներ հիմնել Սոմալիում (1889) և Էրիթրեայում (1890)։ 
Այնուամենայնիվ, Եթովպիան զավթելու անհաջող փորձերը (1896) և «երկաթյա բռունցքի» քաղաքականությունը երկրի ներսում Կրիսպիին հարկադրել են հեռանալ քաղաքական ասպարեզից։


== Ծանոթագրություններ ==
Գեղարվեստական կերպար

Գեղարվեստական կերպար, գրական-գեղարվեստական երկի մեջ հանդես եկող անձնավորություն, որն ունի բնավորության և վարքագծի որոշակի հատկանիշներ։ Գեղարվեստական կերպարի ստեղծումը արվեստագետի կարևորագույն խնդիրն է։ Կերպարը պատկերի հիմնական տեսակն է։ Պատկերի մյուս ձևերը (բնության և առարկայական աշխարհի տեսարաններ, դեպքերի նկարագրություն և այլն) ծառայում են մարդկային վարքագծի ավելի լրիվ ցուցադրմանը։ Գեղարվեստական կերպարի հիմնական յուրահատկությունը մարդուն բնորոշ եզակի գծերի և անհատականության զուգակցումն է ընդհանուրի և տիպականի հետ։ Արվեստի տեսակներում (գրականություն, թատրոն, կինո, կերպարվեստ, երաժշտություն) ու ենթատեսակներում գեղարվեստական կերպարը մարմնավորվում է արվեստի տվյալ ձևին հատուկ միջոցներով։ Գեղարվեստական կերպարի բնույթը կապված է գեղարվեստական մեթոդի և ուղղության հետ։ 
Ռեալիստական գեղարվեստական կերպար ամենից ավելի մոտ է արտացոլվող կյանքին։ Մյուս գեղարվեստական մեթոդներով (կլասիցիզմ, ռոմանտիզմ, նատուրալիզմ և այլն) ստեղծած կերպարները մեծ մասամբ միակողմանի են և հաճախ չեն համապատասխանում շրջապատող կենսական միջավայրին։ Գեղարվեստական կերպարներն իրենց բնույթով լինում են դրական և բացասական, գլխավոր և երկրորդական։ Գեղարվեստական կերպարի համար կան նաև մի շարք այլ տերմիններ՝ գործող անձ, բնավորություն, հերոս, տիպական բնավորություն, տիպ և այլն։
Սաժկա (գյուղ, Միրգորոդի շրջան)

Սաժկա (ուկրաիներեն՝ Сажка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սաժկա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգո Մելիքսեթյան

Սերգո Տիգրանի Մելիքսեթյան (1913, Ալավերդի, Բորչալուի գավառ, Ռուսական կայսրություն - 1983), հայ մանկավարժ։ ՀԽՍՀ վաստակավոր մանկավարժ։ Հայրենական մեծ պատերազմի մասնակից։


== Կենսագրություն ==
Սերգո Մելիքսեթյանը ծնվել է 1913 թվականին, Ալավերդի քաղաքում։ Միջնակարգն ավարտելուց հետո աշխատել է Թեղուտի 7-ամյա դպրոցում։  
1940 թվականին զորակոչվել է խորհրդային բանակ, ծառայել է 31-րդ դիվիզիայի 177-րդ հրաձգային գնդում։ 1941 թվականի նոյեմբերի 8-ին զորամասը դիրքեր է գրավել Տագանրոգից արևմուտք։ Նոյեմբերի կեսին, մարտերից մեկում ստորաբաժանումը ընկնել է շրջապատման մեջ, բայց կարողացել են ձկնորսական նավակով տեղափոխվել Ազովի ծովի հարավային ափը, Եյսկ քաղաքի շրջանում դուրս են եկել շրջապատումից, հետագայում մարտերից մեկում ծանր վիրավորվել է, երկարատև բուժվելուց հետո զորացրվել է բանակից։
Մելիքսեթյանը շուրջ քսան տարի գլխավորել է Շնողի, Ալավերդի քաղաքի Միքայել Նալբանդյանի անվան միջնակարգ դպրոցների աշխատանքները, եղել է շրջխորհրդի գործկոմի ժողովրդական կրթության, այնուհետև մշակույթի բաժինների վարիչ։ Պարգևատրվել է «Պատվո նշան» շքանշանով և մի շարք մեդալներով, արժանացել է հանրապետության վաստակավոր ուսուցչի կոչման։
Սերգո Մելիքսեթյանը մահացել է 1983 թվականին։


== Պարգևներ ==
ՀԽՍՀ վաստակավոր մանկավարժ
«Պատվո նշան» շքանշան


== Ծանոթագրություններ ==
Կիլցա (գետ)

Կիլցա (ռուս.՝ Кильца), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պեչիսչենսկի գետի ձախ ափին՝ 0,6 կմ հեռավորության վրա։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000212103000048944
Հիդրոլոգիական ուսումնասիրությունների կոդը - 103004894
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արոնե

Արոնե (իտալերեն՝ Arrone), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 2908 մարդ (2011), բնակչության խտությունը՝ 70.86 մարդ/կմ²։ Տարածքը կազմում է 41,04 կմ²։ Փոստային ինդեքս՝ 5031։ Հեռախոսային կոդ՝ 00744։
Հովհաննես Մկրտիչը համարվում է կոմունայի հովանավոր սուրբը։ Տոնը նշվում է ամեն տարի հունիսի 24-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Արտաքին հղումներ ==
Պաշտոնական էջ (իտալ.)


== Ծանոթագրություններ ==
Յուրի Կոտով

Յուրի Կոտով (ռուս.՝ Ю́рий Миха́йлович Ко́тов, սեպտեմբերի 17, 1941(1941-09-17)), խորհրդային և ռուս դիվանագետ։ Արտակարգ և լիազոր դեսպան (1991 թվականի մարտի 18)։


== Կենսագրություն ==
1965 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։
1963 թվականից զբաղվում է դիվանագիտական գործունեությամբ։

1988 թվականի հուլիսի 21-ից մինչև 1991 թվականի օգոստոսի 17-ը Շրի Լանկայում և Մալդիվյան կղզիներում եղել է Ռուսաստանի Դաշնության արտակարգ և լիազոր դեսպան։
1988 թվականի օգոստոսի 16-ից մինչև 1991 թվականի օգոստոսի 17-ը Մալդիվներում եղել է Ռուսաստանի Դաշնության արտակարգ և լիազոր դեսպան։
1991-1992՝ ԽՍՀՄ, իսկ հետո Ռուսաստանի արտաքին գործերի նախարարության Հարավային Ասիայի երկրների վարչության պետ։
1992-1994՝ Ռուսաստանի արտաքին գործերի նախարարության Արևմտյան և Հարավային Ասիայի դեպարտամենտի տնօրեն։
1994-1996՝ Ռուսաստանի արտաքին գործերի նախարարության Ասիայի երրորդ դեպարտամենտի տնօրեն։
1996 թվականի հունվարի 26-ից մինչև 1999 թվականի դեկտեմբերի 31-ը Հարավսլավիայում եղել է Ռուսաստանի Դաշնության արտակարգ և լիազոր դեսպան։
1999 թվականի դեկտեմբերի 31-ից մինչև 2004 թվականի փետրվարի 17-ը Մարոկկոյում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
Արտակարգ և լիազոր դեսպան (1991 թվականի մարտի 18)


== Ծանոթագրություններ ==
Իգոր Նեդորեզով

Իգոր Օլեգովիչ Նեդորեզով (ռուս.՝ Игорь Олегович Недорезов, հունիսի 27, 1981(1981-06-27), Պսկով, ՌԽՖՍՀ, ԽՍՀՄ), ռուս ֆուտբոլիստ, պաշտպան։ Ռուսաստանի սպորտի վարպետ։


== Կարիերա ==
Պսկովի «Ստրելա» ՕՌՄՊՄԴ-ի սան է։
Պրոֆեսիոնալ կարիերան սկսել է 1997 թվականին Պսկովի «Մաշինոստրոիտել» ակումբում. այդ տարի խաղացել է ՊՖԼ երրորդ լիգայում՝ անցկացնելով 13 խաղ։
1998 թվականին «Մաշինոստրոիտելը», որը վերանվանվել էր «Պսկով», հանվել է երկրորդ դիվիզիոնի մրցաշարից։ Նեդորեզովը ակումբի թիմում խաղացել է սիրողական առաջնությունում։
1999-2000 թվականներին «Պսկով» ակումբի կազմում հանդես է եկել սիրողական առաջնությունում (ակումբը հաղթել է բոլոր մրցաշարերում, որոնց մասնակցել է) և երկրորդ դիվիզիոնում։
2000 թվականի ամռանը համալրել է Պետերբուրգի «Զենիթ» ակումբի կազմը, որտեղ անցկացրել է 4 մրցաշրջան՝ այդ ընթացքում բարձրագույն դիվիզիոնում անցկացնելով 17 խաղ և 69 խաղ թիմի երկրորդ կազմում, որոնցում խփել է 4 գնդակ, ինչպես նաև 2000 թվականին երկրորդ դիվիզիոնում մասնակցել է երկու հանդիպման «Զենիթ-2» ակումբի կազմում։ «Զենիթի» կազմում 2003 թվականին դարձել է առաջնության արծաթե մեդալակիր և Պրեմիեր լիգայի գավաթի դափնեկիր, որի եզրափակչում ընդգրկվել է երկու հանդիպումների հայտացուցակներում, սակայն խաղադաշտ է դուրս եկել միայն մեկ խաղում։
2004 թվականի օգոստոսի  31-ին տեղափոխվել է Վլադիվոստոկի «Լուչ- Էներգիա» ակումբ, որի կազմում առաջին դիվիզիոնում մինչև մրցաշրջանի ավարտն անցկացրել 4 խաղ։
2005 թվականին տեղափոխվել է Լիպեցկի «Մետալուրգ» ակումբ, որի կազմում անցկացրել է 16 խաղ, ինչից հետո՝ հուլիսի 13-ին, հանվել է հայտացուցակից և տեղափոխվել է Նովոկուզնեցկի «Մետալլուրգ-Կուզբասս» ակումբ, որի կազմում հանդես է եկել մինչև 2008 թվականի վերջը՝ այդ ընթացքում անցկացնելով 114 խաղ և խփելով 2 գոլ։
2009 թվականին տեղափոխվել է Աստրախանի «Վոլգար-Գազպրոմ-2» ակումբ, որի կազմում նորամուտը կատարել է մարտի 28-ին Վլադիկավկազում անցկացված «Ալանիա» ակումբի դեմ խաղում, որտեղ իր թիմը զիջել է 1:3 հաշվով։ 2009 թվականի դեկտեմբերին լրացել է «Վոլգարի» հետ կնքած պայմանագրի ժամկետը։
2010 թվականի փետրվարի 9-ին հայտնի է դարձել, որ Նեդորեզովը պայմանագիր է կնքել Խաբարովսկի «ՍԿԱ-Էներգիա» ակումբի հետ։
2012 թվականի հունվարի 27-ին պայմանագիր է կնքել Նովոկուզնեցկի «Մետալուրգ-Կուզբասս» ակումբի հետ։


== Ձեռքբերումներ ==
Ռուսաստանի առաջնության արծաթե մեդալակիր – 2003 («Զենիթ»)
Ռուսաստանի առաջնության բրոնզե մեդալակիր – 2001 («Զենիթ»)
Պրեմիեր Լիգայի գավաթի դափնեկիր – 2003 («Զենիթ»)
Իտերտոտոյի գավաթի խաղարկության եզրափակչի մասնակից – 2000 («Զենիթ»)
Երկրորդ դիվիզիոնի «Արևելք» տարածաշրջանի հաղթող – 2011/12 («Մետալուրգ-Կուզբասս»)
Երկրորդ դիվիզիոնի «Արևելք» տարածաշրջանի արծաթե մեդալակիր – 2006 («Մետալուրգ-Կուզբասս»)
Երկրորդ դիվիզիոնի «Արևելք» տարածաշրջանի բրոնզե մեդալակիր – 2014/15 («Մետալուրգ-Կուզբասս»)
Ռուսաստանի առաջնության հաղթող սիրողական թիմերի շարքում – 1999 («Պսկով»)
«Հյուսիս-Արևմուտք» ֆեդերացիաների միջտարածաշրջանային միության առաջնության հաղթող – 1999 («Պսկով»)
«Հյուսիս-Արևմուտք» ֆեդերացիաների միջտարածաշրջանային միության գավաթի դափնեկիր – 1999 («Պսկով»)


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Վիճակագրությունը zenit-history.ru կայքում
Բառգիրք (531)

Անվան այլ կիրառումների համար տե՛ս՝ Բառգիրք (այլ կիրառումներ)Բառգիրք (531), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 531 թվի տակ։ Ձեռագիրը գրվել է XVIII դարում։ Գրված է թղթի վրա, որը ունի 17,5×11 չափս։ Ձեռագիրը կազմված է 137 թերթից։ Գրված է միասյուն, նոտրգրով։ Կազմը` ստվարաթուղթ։


== Բովանդակություն ==
Բառք քերթողականք։
Օրագիւտ։
Թուագիւտ։


== Ծանոթագրություններ ==
Աստերոիդների ցանկ (42501-42600)

Աստերոիդների ցանկ (42401-42500)  • Աստերոիդների ցանկ  • Աստերոիդների ցանկ (42601-42700)
 Աստերոիդների ցանկ (42401-42500)  • Աստերոիդների ցանկ  • Աստերոիդների ցանկ (42601-42700)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Լիբանանի դրոշ

Լիբանանի դրոշ (արաբ․՝ علم لبنان‎‎), 2:3 կողմերի հարաբերակցությամբ ուղղանկյուն պաստառ, որը բաղկացած է կարմիր եւ սպիտակ գույների շերտերից.: Դրոշի կենտրոնում սպիտակ շերտի վրա տեղադրված է լիբանանյան մայրու կանաչ պատկերը։ Կարմիր գույնը խորհրդանշում է անկախության համար մղված արյունը, սպիտակը՝ մաքրությունն ու խաղաղությունը։  Դրոշն ընդունվել է 1943 թվականին Լիբանանի անկախացումից անմիջապես հետո։ Ավելի ուշ՝ 1967 թվականին այն մի փոքր փոխվել է։


== Ծանոթագրություններ ==


== Արտաքին հղումներ ==
Լիբանանի դրոշը
Արամ Խաչատրյանի կիսանդրի (Երևան)

Արամ Խաչատրյանի կիսանդրի, գտնվում է Երևանի Արաբկիր համայնքում՝ Արամ Խաչատրյան 19 շենքի հարակից տարածքում։ Տեղադրվել է 2013 թվականի ապրիլի 30-ին։


== Հեղինակ ==
Քանդակագործ՝ Գևորգ Գևորգյան


== Պատմություն ==
2013 թվականի ապրիլի 30-ին Երևանի Արաբկիր համայնքի Արամ Խաչատրյան և Վահրամ Փափազյան փողոցների հարակից հատվածում տեղադրվել է կոմպոզիտոր, ԽՍՀՄ ժողովրդական արտիստ Արամ Խաչատրյանի կիսանդրին՝ կոմպոզիտորի 110-ամյակի միջոցառումների շրջանակում։
Կիսանդրու բացման արարողությանը մասնակցել են Երևանի քաղաքապետ Տարոն Մարգարյանը, ՀՀ կոմպոզիտորների միության նախագահ Ռոբերտ Ամիրխանյանը, Արաբկիրի թաղապետ Հրայր Անտոնյանը։


== Պատկերասրահ ==

		
		


== Ծանոթագրություններ ==
Շեր Վոժ (Դանյոլի վտակ)

Անվան այլ կիրառումների համար տե՛ս՝ Շեր Վոժ (այլ կիրառումներ)Շեր Վոժ (ռուս.՝ Шер-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կամիս գետի ձախ ափին՝ 4 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Ուսա գետն է մինչև թափվելը Ուստ-Ցիլմա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074857
Կոդը ըստ հիդրոլոգիական հետազոտության (ՌԴ) — 103007485
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գևորգ Վարդանյան (այլ կիրառումներ)

Գևորգ Վարդանյան անունը կարող է վերաբերել հետևյալ անձանց.

Գևորգ Վարդանյան (1924-2012), Խորհրդային Միության հայտնի հայ հետախույզ։
Գևորգ Վարդանյան (նկարիչ) (1923-2002), ՀԽՍՀ վաստակավոր նկարիչ։
Դեսպինա (արբանյակ)

Դեսպինա (հին հունարեն՝ Δέσποινα), նույնպես հայտնի է որպես Նեպտուն V, Նեպտուն մոլորակից հեռավորությամբ երրորդ ներքին բնական արբանյակն է։ Արբանյակը անվանվել է Հունական դիցաբանության նիմֆ Դեսպինայի անունով, ով հանդիսանում էր Պոսեյդոնի և Դեմետրայի դուստրը։
Դեսպինան հայտնաբերվել է 1989 թվականի հուլիսի վերջին Վոյաջեր-2 ԱՄԿ-ից ստացված լուսանկարների վրա։ Այն ստացավ S/1989 N 3 ժամանակավոր նշանակում։ Հայտնաբերման մասին հայտարարվեց (IAUC 4824) 1989 թվականի օգոստոսի 2-ին, ըստ հայտարարության տեքստի, եղել են միայն "10 դիտարկումներ 5 օրվա ընթացքում", հետևաբար հայտնաբերման մոտավոր օրը կարող է լինել հուլիսի 28-ից առաջ։ Արբանյակի անվանումը տրվել է 1991 թվականի սեպտեմբերի 16-ին։

Արբանյակը ունի անկանոն ձև, նրա վրա չեն հայտնաբերվել երկրաբանական ակտիվության հետքեր։ Հավանական է, որ Դեսպինան, ինչպես և Նեպտունի այլ ներքին արբանյակները, առաջացել է Նեպտունի կողմից Տրիտոնի որսալու ընթացքում առաջացած բեկորների իրար միանալուց։ Տրիտոնի ուղեծիրը որսալու սկզբնական ժամանակահատվածում չափազանց էքսցենտրիկ էր, և այն հավանաբար առաջացրել է քաոտիկ փոփոխություններ Նեպտունի նախկինում ունեցած ներքին արբանյակների մեջ, ստիպելով նրանց բախվել իրար և տրոհվել մասնիկների, առաջացնելով բեկորների սկավառակ։ Միայն Տրիտոնի ուղեծրի շրջանաձև դառնալուց հետո այս մասնիկների սկավառակից առաջացել են այժմյան ներքին արբանյակները։
Դեսպինայի ուղեծիրը մոտ է Տալասայի ուղեծրին, սակայն նրանից դուրս է ընկած և գտնվում է Լևերյեի օղակից ներս։ Քանի որ այս արբանյակի ուղեծիրը ընկնում է Նեպտունի սինքրոն ուղեծրի շառավղից ներքև, այն դանդաղ, պարորաձև մոտենում է մոլորակին մակընթացային ուժերի ազդեցության տակ պտույտի արագության նվազման պատճառով և ի վերջո այն կմտնի Նեպտունի մթնոլորտ, կամ հասնելով Ռոշի սահմանին կքանդվի և կառաջացնի ևս մի օղակ։


== Ծանոթագրություններ ==


== Արտաքին հղումներ ==
Դեսպինայի տվյալները Archived 2007-08-01 at the Wayback Machine. ՆԱՍԱ-ի Արեգակնային համակարգի հետազոտություների կայքում
Նեպտունի հայտնի արբանյակները (Սքոթ Շեփարդ)
Դեսպինայի անցումը Նեպտունի սկավառակի վրայով և նրա շողքը մոլորակի վրա
Երկարատև նշանադրություն (նկար)

«Երկարատև նշանադրություն» (անգլ.՝ The Long Engagement), Արթուր Հյուզի նկարը, վրձնել է  1854 և 1859 թվականներին։ Նկարի առաջին անվանումը եղել է  «Օրլանդո»։
Նկարում պատկերված է երիտասարդ փոխերեցը և նրա հարսնացուն, որոնք գտնվում են անտառում։ Երիտասարդը հոգնած է և ընկճված է, որ չի կարող հոգալ իր ընտանիքի  ապագան, իսկ աղջիկը փորձում է  քաջալերել նրան։  Ինչպես Հյուզի նկարների շատ ուրիշ կանացի կերպարներ, աղջիկը հանդիսանում է  առաքինության մարմնավորում։ Ծառի կեղևի վրա հազիվ նշմարվում է  փորագրված կանացի անուն՝ «Էմմի»։ Հնարավոր է՝ այդպես են անվանում հերոսուհուն, իսկ անտառը նրանց ժամադրության հիմնական վայրն է։ Սակայն կանացի անունը համարյա մաքրված է, ծածկված թավիշով, ինչը հանդիսանում է  ժամանակի անողոք ընթացքի վկայությունը։
1902 թվականին «Երկարատև նշանադրություն» նկարը նվիրաբերվել է Բիրմինգեմյան թանգարանի նկարների պատկերասրահին, որտեղ էլ պահպանվում է մինչ օրս։


== Տես նաև ==
Ապրիլյան սեր


== Ծանոթագրություններ ==
Նիկոլայ Մասալիտինով

Նիկոլայ Օսիպովիչ Մասալիտինով (փետրվարի 24, 1880(1880-02-24), Ելեց, Օրյոլի նահանգ, Ռուսական կայսրություն - մարտի 22, 1961(1961-03-22), Սոֆիա, Բուլղարիա), թատերական գործիչ, դերասան, ռեժիսոր, մանկավարժ։ ԲԺՀ ժողովրդական արտիստ (1948)։


== Կենսագրություն ==
1907-1919 թվականներին եղել է ՄԳԹ դերասան, ուր կատարելագործվել է Կ. Ս. Ստանիսլավսկու և Վ. Ի. Նեմիրովիչ-Դանչենկոյի ղեկավարությամբ։ 1925 թվականից հաստատվել է Բուլղարիայում։ Դերերից են՝ Տարտյուֆ (Մոլիերի «Տարտյուֆ»), Մատիաս Կլաուզեն (Հաուպտմանի «Արևամուտից առաջ»)։ 1925-1944 թվականներին՝ Սոֆիայի ժողովրդական թատրոնի գլխավոր ռեժիսոր, այնուհետև՝ ռեժիսոր, 1925 թվականից գլխավորել է այդ թատրոնին կից դպրոց-ստուդիան (1948 թվականից՝ թատերական արվեստի բարձրագույն ինստիտուտ)։ Մասալիտինովը նպաստել է ռեալիզմի հաստատմանը բուլղարական բեմում։ Առաջիններից էր, որ Բուլղարիայում բեմադրել է խորհրդային դրամատուրգների գործեր (Կատաևի «Շրջանի քառակուսի մակերեսը», 1931, Կոռնեյչուկի «Պլատոն Կրեչետ», 1940 և այլն)։ Այլ բեմադրություններից են Օստրովսկու «Անօժիտը» (1937), Զիդարովի «Թագավորական ողորմություն» (1948)։ Արժանացել է Դիմիտրովյան մրցանակի (1950)։


== Ծանոթագրություններ ==
Բարձրավանք

«Բարձրավանք», միամսյա գրական-գեղարվեստական հանդես։ Լույս է տեսել 1922 թվականին, Կ․ Պոլսում։ Հրատարակիչներ՝ Գ․ Գավաֆյան, Կոստան Զարյան, Վահան Թեքեյան, Շ․ Պերպերյան (պատասխանատու տնօրեն), Հակոբ Օշական։ Հանդեսի շուրջը համախմբվել էին եղեռնից ազատված մտավորականները՝ արևմտահայ հոգևոր կյանքը վերակերտելու ձգտումով։ Ամսագրում ուշագրավ են Հակոբ Օշականի «Հայ գրականություն» հոդվածաշարից Դանիել Վարուժանին, Ա․ Շիրվանզադեին, Ավետիք Իսահակյանին, Զապել Եսայանին, Կ․ Սիտալին, Արսեն Երկաթին նվիրված գրաքննադատական հոդվածները, Գ․ Ֆեներճյանի «Շրջան մը՝ 1900—1908» գրականագիտական վերլուծությունը։ «Բարձրավանքը» լայն տեղ է հատկացրել արվեստի նորագույն ուղղություններին, հայ արվեստի հարցերին՝ տպագրելով Շ․ Պերպերյանի «Արդի երաժշտության ձգտումները և հայ երգը», «Արվեստի ուղղությունները» ուսումնասիրությունները, գեղարվեստի տարբեր բնագավառներին նվիրված Կոստան Զարյանի և Վահան Թեքեյանի հոդվածները, ինչպես և Փանոս Թերլեմեզյանի հուշագրական էջերը։ Անդրադարձել է անգլիագիր հայ գրողներ Ս․ Ալեքսանդերի (Ա․ Շաքլյան), Մ․ Ա- րապյանի (Շ․ Շավարշ), Մ․ Առլենի (Տ․ Գույումճյան) ստեղծագործություններին։ Տպագրել է Վահան Թեքեյանի «Մայրերը» դրաման, Հակոբ Օշականի «Նոր պսակը» պիեսից մի հատված։ Վերահրատարակել է Մ․ Մեծարենցի, աշուղ Սեյադի ստեղծագործությունները։
Naked (երգ, Ջեյսոն Դերուլո)

Անվան այլ կիրառումների համար տե՛ս՝ Naked (այլ կիրառումներ)«Naked», ամերիկացի երգիչ Ջեյսոն Դերուլոյի երգը։ Այն որպես սինգլ թողարկվել է 2016 թվականի փետրվարի 12-ին։


== Տեսահոլովակ ==
Երգի համար նկարահանվել է տեսահոլովակ, որի ռեժիսորն է հենց ինքն է՝ Ջեյսոն Դերուլոն։ Տեսահոլովակում նկարահանվել է ամերիկացի երգչուհի Քեյ Միշելը։ 2015 թվականի դեկտեմբերի 29-ին համացանցում հայտնվեց տեսահոլովակի նկարահանման ընթացքի առաջին լուսանկարը, որում Դերուլոն պատկերված էր մերկ՝ կանագած սև ֆոնի առջև։ Տեսահոլովակը ներկայացվեց 2016 թվականի փետրվարի 11-ին Դերլուլոյի ՅուԹյուբի ալիքում։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Գնել Արշակունի

Գնել Արշակունի (անհայտ - 359), հայ արքայազն Մեծ Հայքում, արքայազն Տրդատ Արշակունու որդին, Մեծ Հայքի արքաներ՝ Տիրան Բ-ի թոռը և Արշակ Բ-ի եղբորորդին, Արշակունիների թագավորական հարստությունից։


== Կենսագրություն ==
Գնել Արշակունին ծնվել է Մեծ Հայքի արքա Տիրան Բ-ի որդու՝ Տրդատի և նախարար Գնել Գնունու դստեր ընտանիքում։ 339 թվականին, Տիրանի և Հռոմի կայսր Կոստանդիոս Բ-ի միջև կնքված պայմանագրով Տրդատը իր ընտանիքով պատանդ է ուղարկվում կայսեր մոտ։ 351 թվականին, Արշակ Բ-ի կառավարման ժամանակ, հյուպատոսական պատվով վերադարձել է Մեծ Հայք, ապա ամուսնացել Անդովկ Սյունու դստեր Փառանձեմի հետ։ Իր ռազմագիտական հմտության շնորհիվ՝ շատ նախարարներ իրենց որդիներին տալիս էին նրան՝ զինավարժության մեջ կրթվելու համար։
Սպանվել է խարդախությամբ և Արշակ Բ-ի հրամանով 359 թվականին, հորեղբոր` Արտաշեսի որդի Տիրիթի չարախոսությամբ, ով սիրահարվելով Փառանձեմին, ուզում էր խլել նրան Գնելի ձեռքից։


== Ծանոթագրություններ ==
Ֆունես (Իտալիա)

Ֆունես  (իտալերեն՝ Funes) , կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 2379 մարդ, խտությունը կազմում է 30 մարդ/կմ²։ Տարածքը գրավում է 80 կմ²։ Էլեկտրոնային փոստ՝ 39040, հեռախոսային կոդ՝ 0472։
Կոմունայի հովանավորներն են սրբեր Պետրոս և Պողոս առաքյալները։


== Ժողովրդագրություն ==


== Արտաքին հղումներ ==
http://www.gvcc.net/soci/funes.htm Archived 2008-12-05 at the Wayback Machine.
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Մնոգովոդնոե

Մնոգովոդնոե (ուկրաիներեն՝ Многоводне, Ղրիմի թաթարերեն՝ Ermeni Barın), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Արտեզիանսկոե, Բարին Արմյանսկի։
2001 թվականի տվյալներով Մնոգովոդնոե գյուղում բնակվում էր 641 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Fly (երգ)

«Fly», ամերիկացի հիփ հոփ երգչուհի Նիքի Մինաժի և փոփ երգչուհի Ռիհաննայի սինգլը, որը դարձավ Pink Friday ալբոմի երկրորդ ստեղծագործությունը։ Այն լավ կարծիքների արժանացավ քննադատների կողմից.։


== Ստեղծում ==
Սինգլը ստեղծվեց Ջոնաթան Ռոտեմի կողմից, ով սկզբում աշխատում էր Բրիթնի Սփիրսի, Ռիկ Ռոսի և Լեոնոյ Լևիսի հետ։ MTV- ին տված հարցազրույցում Ռոտեմը նշեց, որ սինգլն ալբմում ավելացել է այն ժամանակ, երբ Նիքի Մինաժը լսել է։


== Քննադատների արձագանքը ==
Սինգլն արժանացավ քննադատների դրական արձագանքին։ Նրանցից շատերի կարծիքները բավականին հանգստացնող էին։


== Սինգլի տեսահոլովակ ==
Սինգլի տեսահոլովակը թողարկվեց 2011 թվականի հունվարի 7- ին, Սանա Համրիի ուղղորդմամբ։
MTV- ին տված հարցազրույցում Մինաժն ասաց, որ տեսահոլովակի պաշտոնական թողարկումը տեղի կունենա Հիշատակի օրվա նախօրեին։


== Ծանոթագրություններ ==
Ալպախտիր

Ալպախտիր, գյուղ Ելիզավետպոլի նահանգի Զանգեզուրի գավառում։ Գտնվում է Ադրբեջանի Լաչինի շրջանի Մինքենդ գյուղից մի քանի կմ հարավ՝ Սիսիանից դեպի Հագարի գետի վերնագավառը տանող ճանապարհին։
Եղել է հին գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==